Höyryreki-liike Pietarin ja Kronstadt'in välillä
Höyryreki-liike Pietarin ja Kronstadt'in välillä. Tehtailija A. Ahrenberg Tukholmasta on, kertoo Börstidningen, viime kuun alkupuolella ollut matkalla Pietarissa. Asianansa siellä on ollut muodostaa osakeyhtiötä höyryreki-liikkeen aikaan saamiseksi jäätiellä Pietarin ja Kronstadt'in välillä.

Vilkasta liikettä, joka myötäänsä vallitsee Venäjän pääkaupungin ja Kronstadt'in välillä, ovat näihin saakka välittäneet monet sadat issikat, mutta nyt aikoo ylempänä mainittu yhtiö höyryrekilöillään tehdä issikat tarpeettomiksi. Aluksi aijotaan panna ainoastaan yksi edes takasin kulkeva höyryreki-juna käytäntöön. Junassa olisi yksi ensi- ja yksi toisenluokan reki sekä reki matkakapineita varten. Reet ja koneet tehtänee Ruotsissa.

[Lähde: Päivälehti 2.1.1890 sivu 3]

Anonyymi
Päivälehti
Rautatieliikenne
1890